Diari Oficial de la Generalitat Valenciana


Sumari del DOGV 5844, del 08-09-2008 (2008/9871)

Informació pública de l'acord plenari sobre l'inici del procediment de concurs i aprovació de les bases particulars de programació per a l'adjudicació, per gestió indirecta, del Programa d'Actuació Integrada de la Unitat d'Execució PRI A.5-2 Camí Reial de València.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5844

Data del DOGV
:   08-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9871


Data del document
:   30-07-2008

Organisme emissor
:   Ajuntament de València

Tipus de document
:   Informació Pública

Descriptors 

:   * València
    * administració local
    * pla d'urbanisme

Informació pública de l'acord plenari sobre l'inici del procediment de concurs i aprovació de les bases particulars de programació per a l'adjudicació, per gestió indirecta, del Programa d'Actuació Integrada de la Unitat d'Execució PRI A.5-2 Camí Reial de València. [2008/9871]  
L'Ajuntament en Ple, en sessió celebrada el dia 25 de juliol de 2008, va adoptar l'acord següent:   
«Vista la sol·licitud formulada per Juan Carlos Guerra López, en representació de la mercantil Promopinar 99, SLU, els informes emesos per l'Oficina Tècnica de Planejament de 8 de febrer de 2008 i pel Servei de Projectes Urbans de 20 de juny de 2008, i de conformitat amb el que preveuen els articles 118, 121, 130, 131 i 132 i concordants de la Llei 16/2005, de 30 de desembre, de la Generalitat, Urbanística Valenciana; així com els articles 269, 281, 286, 288 i 291, tots ells del Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell, modificat per Decret 36/2007, de 13 d'abril, del propi Consell, i les bases 10a, 11a.1, 2 i 3 i 12a del text refós número 1 de les bases generals reguladores de la gestió indirecta de programes d'actuació integrada, aprovades definitivament el dia 2 de gener de 2008 (BOP núm. 37, de 13.02.2008) i amb el dictamen de la Comissió Informativa d'Habitatge, Grans Projectes i Urbanisme, s'acorda:  
Primer  
Iniciar el procediment de concurs per a la gestió indirecta del Programa d'Actuació Integrada per al Desenvolupament de la Unitat d'Execució del Pla de Reforma Interior Àmbit A.5.2 Camí Reial, aprovat definitivament el 6 de març de 2007 (BOP núm. 72, de 26 de març de 2007).  
Segon  
Aprovar les bases particulars reguladores del concurs per a la selecció i adjudicació del programa d'actuació integrada per al desenvolupament de l'esmentada unitat d'execució que a continuació es transcriuen, i que formen part integrant del present acord. L'urbanitzador assumirà el plec de clàusules particulars i de prescripcions tècniques que aprove l'Ajuntament de València.   
Tercer  
Ordenar la publicació del present acord i de l'anunci de concurs, en els termes establits en la base general 13a, del text refós número 1 de les bases generals reguladores de la gestió indirecta de programes d'actuació integrada, aprovades definitivament el dia 2 de gener de 2008 (BOP núm. 37, de 13.02.2008), en el Diario Oficial de la Unión Europea, el Diari Oficial de la Comunitat Valenciana, al tauler d'anuncis de l'Ajuntament, una mera ressenya en un diari no oficial d'àmplia difusió a la localitat i en la pàgina web municipal.  
Quart  
Notificar el present acord als distints serveis municipals, als interessats, a la Direcció General d'Infraestructures Ferroviàries del Ministeri de Foment i a l'ADIF (Administrador d'Infraestructures Ferroviàries), ja que s'està actuant en la zona de domini públic del ferrocarril i fa falta coordinar el desenvolupament de la unitat d'execució amb les obres del nou accés ferroviari a València que s'està executant.  
Cinqué  
Delegar en el cinqué tinent d'alcalde, regidor delegat de l'Àrea d'Urbanisme, Habitatge i Qualitat Urbana, les facultats necessàries per a l'execució d'este acord i la comprovació i acreditació del seu compliment efectiu.»  
Contra el punt segon del dit acord d'aprovació de les bases particulars de programació, que és definitiu en via administrativa; de conformitat amb els articles 286.2, 447 i 448 del Decret 67/2006, de 12 de maig, del Consell, pel qual es va aprovar el Reglament d'Ordenació i Gestió Territorial i Urbanística i el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la Llei 29/1998, de 13 de juliol, de la Jurisdicció Contenciosa Administrativa, podran interposar-se els recursos següents:  
a) Amb caràcter potestatiu, recurs de reposició davant del mateix òrgan que va dictar l'acord recorregut, en el termini d'un mes, a comptar de l'endemà d'esta publicació en el Diari Oficial de la Comunitat Valenciana.  
Si transcorre un mes des de l'endemà de la interposició del recurs de reposició sense que este haja sigut resolt, podrà entendre's que ha sigut desestimat i interposar recurs contenciós administratiu davant del Jutjat Contenciós Administratiu de València, en el termini de sis mesos, des d'esta desestimació presumpta.  
b) Recurs contenciós administratiu, davant del Jutjat Contenciós Administratiu de València, en el termini de dos mesos comptats des de l'endemà d'esta publicació en el Diari Oficial de la Comunitat Valenciana.  
Tot això sense perjudici que es puga exercir qualsevol altre recurs o acció que s'estime procedent.  
Les presents bases particulars podran ser consultades en l'apartat «En tramitació» de la següent adreça http://www.valencia.es/ayuntamiento/urbanismo.   
València, 30 de juliol de 2008.- El secretari: Manuel Latorre Hernández.  
Bases particulars reguladores del concurs de programació per a l'adjudicació, per gestió indirecta, del Programa d'Actuació Integrada de la Unitat d'Execució del PRI Àmbit a-5-2 Camí Reial de València.  
Base I. Objecte de les bases particulars de programació  
Per mitjà de les presents bases particulars de programació es regulen les condicions de caràcter tècnic, jurídic, econòmic i administratiu, per a l'adjudicació de la condició d'urbanitzador i posterior desenvolupament i execució, per mitjà de gestió indirecta, del Programa d'Actuació Integrada en l'Àmbit de la Unitat d'Execució A 5.2 del Pla de Reforma Interior Àmbit Camí Reial de València, aprovat definitivament el 6 de març de 2007 (BOP núm. 72, de 26 de març de 2007); quant a allò no expressament previst serà d'aplicació al text refós número 1 de les bases generals reguladores de la gestió indirecta de programes d'actuació integrada, aprovades definitivament el dia 2 de gener de 2008 (BOP núm. 37, de 13.02.2008).  
Base II. Naturalesa i règim jurídic aplicable al contracte per al desenvolupament i execució del programa  
Vegeu el que disposa la base general de programació 3a (BOP núm. 37, de 13.02.2008).  
Base III. Ordenació urbanística vigent  
L'ordenació urbanística vigent en l'àmbit de l'actuació integrada, comprensiva fins i tot de les determinacions pròpies de l'ordenació detallada, és la determinada pel Pla de Reforma Interior amb Homologació Sectorial Modificativa de l'Àmbit Sector A.5.2 Camí Reial de València, on es va delimitar la unitat d'execució, aprovat definitivament el 6 de març de 2007 (BOP núm. 72, de 26 de març del 2007).  
Base IV. Memòria de necessitats i objectius del programa d'actuació integrada  
El programa d'actuació integrada haurà de contindre les previsions necessàries per a satisfer tots els objectius mínims i imprescindibles de la programació a què es referix l'article 124.1 de la LUV, així com aquelles altres necessitats i objectius establits en el planejament vigent, i en particular els següents:  
1. Garantir la urbanització global de la unitat d'execució en condicions tècniques adequades, de conformitat amb els estàndards de qualitat exigits per l'Ajuntament, assegurant la connexió de les infraestructures amb el seu entorn urbà consolidat.  
En este sentit, l'àmbit que es proposa amb les obres complementàries que es consideren necessàries per a completar la urbanització, ha de resoldre les connexions amb el seu entorn, acabant la urbanització de la zona.  
Per a garantir la continuïtat dels vials del sector amb els existents s'hauran d'executar les obres d'urbanització complementàries a càrrec del programa que s'indiquen en l'informe emés pel Servici de Projectes Urbans de 20 de juny de 2008, relatives a l'avinguda de José Soto Mico i als carrers d'Alcalà de Xivert i Alqueria de Benimasot, i que apareixen grafiades en pla adjunt a l'esmentat informe.   
Així mateix, tal com s'indica en l'informe emés per la Secció de Projectes d'Infraestructura de 20 de juny de 2008, existixen en esta zona diverses actuacions que previsiblement interferiran amb el desenvolupament normal de la unitat d'execució, per la qual cosa es preveu un termini d'execució un poc més ampli del normal amb un total de 20 mesos. Les obres definides en el projecte de construcció de la plataforma de nou accés ferroviari d'alta velocitat de llevant, tram Xarxa Arterial Ferroviària de València, Nus Sud, presentat per ADIF (Administrador d'Infraestructures Ferroviàries) se solapen, en part, amb l'àmbit del programa, per la qual cosa amb l'objecte de resoldre les possibles interferències i fer compatible el desenvolupament d'ambdós actuacions es podrà proposar per l'agent urbanitzador l'establiment de dos fases d'execució parcial de la unitat d'execució, separant la zona afectada per la plataforma del nou accés ferroviari i definint un àmbit d'urbanització amb autonomia suficient per a la seua recepció parcial, que haurà de justificar-se adequadament en el projecte d'urbanització.  
2. L'obtenció gratuïta per l'Ajuntament de València dels sòls dotacionals públics de l'àmbit de l'actuació.  
3. Gestionar i executar el derrocament de totes les edificacions incompatibles amb el planejament tenint en compte, si és el cas, el seu nivell de protecció i destí urbanístic.   
4. Gestionar i executar les investigacions arqueològiques preceptives i totes les obligacions que en matèria d'arqueologia poden, si és el cas, requerir-se.   
Conforme a l'article 308 del ROGTU, tenen la consideració de gastos variables aquells derivats de les actuacions i treballs necessaris per a l'elaboració dels informes arqueològics exigibles, així com els corresponents a l'execució de les mesures que siga procedent adoptar derivades dels dits informes.  
5. De conformitat amb el que establix l'article 16.1.b) del Reial Decret Legislatiu 2/2008, de 20 de juny, pel qual s'aprova el Text Refós de la Llei de Sòl, en relació amb l'article 21.2 de la Llei Urbanística Valenciana, després de la redacció que en fa el Decret Llei 1/2008, de 27 de juny, del Consell, de mesures urgents per al foment de l'habitatge i el sòl, haurà de cedir-se a l'Ajuntament lliure de càrregues un percentatge del 5% de l'aprofitament tipus.  
6. Garantir el reallotjament dels ocupants legals que siga necessari desallotjar d'immobles situats dins de l'àrea de l'actuació i que constituïsquen la seua residència habitual, així com el retorn quan tinguen dret a ell, en els termes establits en la legislació vigent.  
7. Destinar el 25% de l'edificabilitat residencial de la unitat d'execució a habitatges de protecció pública.  
Base V. Paràmetres urbanístics  
Són els que figuren en el Pla de Reforma Interior de Millora amb Homologació Sectorial Modificativa del Sector A.5-2 Camí Reial, aprovat definitivament el 6 de març de 2007 (BOP núm. 72, de 26 de març de 2007).  
La fitxa urbanística que figura en l'esmentat document, és la següent:  
Jardins i itineraris de vianants (S/JL+IP): 11.096 m².  
Equipament educativocultural (S/EQ-ED): 5.394 m².  
Equipament administrativoinstitucional (S/EQ-AD): 3.056 m².  
Xarxa viària i aparcaments (SRV+AV): 17.422 m²  
Total superfícies dotacionals públiques xarxa secundària: 36.968 m²  
Altres determinacions:  
Superfície de l'àrea de repartiment (SAR): 52.922 m²  
Superfície xarxa primària (P/RV (sòl)+P/ID-F (subsòl)) externa: 5.824 m²  
Superfície de sòls dotacionals ja adscrits al seu destí (SD/RV): 1.973 m²  
Superfície unitat d'execució (SUE): 47.098 m²  
Superfície computable (SAR-SDA): 50.949 m²  
Superfície parcel'les edificables privadament: 8.157 m²  
Edificabilitat total: 56.819 m²t  
Residencial renda lliure: 42.614,25 m²t  
Residencial VPP: 14.204,75 m²t (25% s/ET).  
Aprofitament objectiu: 1,115 m²t/m²s  
Aprofitament tipus provisional (m²t/m²s): 1,115 m²t/m²s  
El coeficient corrector que relaciona l'edificabilitat lliure amb la protegida es fixarà en el projecte de reparcel'lació.  
Base VI. Ampliació de l'àmbit territorial a programar  
No s'admetran propostes de planejament que modifiquen l'àmbit territorial de la unitat d'execució a programar, llevat que es tracte de mers retocs o ajustos de detall en algun punt perimetral de l'actuació o de les seues connexions viàries.  
Base VII. Criteris d'ordenació urbanística de les propostes de planejament a formular  
No s'admetran propostes de planejament l'objectiu de les quals siga modificar l'ordenació urbanística vigent, integrada pel Pla de Reforma Interior amb Homologació Sectorial Modificativa d'Àmbit Sector A.5-2 Camí Reial de València, on es va delimitar la unitat d'execució, aprovat definitivament el 6 de març de 2007 (BOP núm. 72, de 26 de març de 2007).  
Base VIII. Objectius de l'edificació privada  
Les condicions de l'edificació i la reserva d'aparcaments seran les establides en els instruments de planejament d'aplicació i els seus respectives ordenances.  
Base IX. Prescripcions tècniques mínimes dels documents de l'alternativa tècnica  
1. La documentació que forme part de l'alternativa tècnica tindrà el contingut mínim exigit en la normativa urbanística, i en les bases generals de programació.  
2. Haurà de presentar-se:  
- Memòria de programa.  
- Projecte d'urbanització, amb el contingut mínim assenyalat en l'informe emés pel Servei de Projectes Urbans de 20 de juny de 2008.  
De cada un dels documents integrants de la referida documentació tècnica es presentaran tres còpies en suport paper, acompanyades d'una còpia en suport informàtic CD, en els programes següents:   
Textos: Microsoft-Word  
Fulls de càlcul: Microsoft- Excel.  
Bases de dades: Microsoft-Access  
Presentacions: Microsoft-PowerPoint  
Dibuixos: Autocad-2004  
A més, donades les múltiples complicacions per a realitzar segones impressions dels plans, s'aportaran també tots els documents en format PDF.  
A l'efecte de publicació en la web municipal, es presentarà una còpia més, també en suport informàtic, comprensiva de tota la documentació tècnica, inclosos els plans i la documentació gràfica, tot això en versió PDF.  
Una quarta còpia en suport paper es depositarà pel licitador en una copistería ubicada al municipi de València, del domicili i horari d'atenció al públic de la qual s'informarà en l'avís dels titulars cadastrals afectats per l'actuació, a fi de poder obtindre còpies d'aquesta.  
3. Haurà de traslladar-se la sol'licitud d'inici del procediment per al desenvolupament de la unitat d'execució PRI A.5-2 Camí Reial, i sol'licitar-se informe a la Direcció General d'Infraestructures del Ministeri de Foment i a ADIF (Administrador d'Infraestructures Ferroviàries), ja que s'està actuant en la zona de domini públic del ferrocarril i fa falta coordinar el desenvolupament de la unitat d'execució amb les obres del nou accés ferroviari a València que s'està executant.  
Base X. Prescripcions tècniques mínimes del projecte d'urbanització  
1. El projecte d'urbanització haurà de definir els detalls tècnics amb precisió suficient per a poder ser executat, eventualment, sota la direcció de tècnic diferent del seu redactor original. No podrà modificar les previsions del pla que desenvolupa. En cap cas podrà contindre determinacions sobre ordenació, règim del sòl o de l'edificació.   
2. El projecte d'urbanització es redactarà d'acord amb el que establix la base general de programació 6a, apartat 1r, lletra a) (BOP núm. 37, de 13.02.2008).  
3. Contindrà el desenvolupament tècnic de les obres d'urbanització a què es referixen els articles 157 de la LUV i 349 del ROGTU, i inclourà en tot cas el mobiliari urbà i les obres de gasificació i telefonia.   
A més de l'anterior, es fa especial insistència en la necessitat aportar la documentació següent:   
1. Base cartogràfica municipal. El projecte d'urbanització incorporarà la base cartogràfica municipal com a element de referència per a definir les obres a executar. La planta viària se superposarà a la base cartogràfica per a definir l'estat inicial de l'àmbit del programa. Així mateix, en el projecte d'urbanització s'incorporarà l'ordenació detallada del pla de reforma interior (PRI), els usos i l'edificabilitat de cada parcel'la, així com totes les dades necessàries per a establir la demanda dels serveis públics que desenvolupa el projecte d'urbanització, inclosa la fitxa de gestió pròpia de la unitat d'execució i les principals característiques del PRI.  
2. Identificació dels serveis públics existents, punt de connexió de la xarxa de distribució del PRI amb la xarxa existent, amb capacitat suficient per a garantir el subministrament a les parcel'les edificables. L'urbanitzador haurà de justificar la demanda que es genera en la unitat d'execució per a cada un dels serveis, definint les principals característiques d'aquest i justificant el compliment de la legislació reguladora, i sol'licitarà de les empreses encarregades de la gestió de cada un dels servicis, la definició del punt a punts de connexió amb la xarxa de distribució existent, amb capacitat suficient per a atendre la demanda generada en el sector, i les condicions de desenvolupament de la xarxa de distribució pròpia del sector. Esta documentació s'haurà d'incorporar obligatòriament al projecte d'urbanització. La documentació relativa a cada un dels serveis es pot incorporar al projecte per mitjà d'un annex específic.  
3. Identificació dels elements més significatius del medi físic (edificis, arbratge, camins, séquies, camps de cultiu, instal'lacions de servicis públics, etc.) definint les seues característiques i l'estat de conservació, i justificant l'actuació proposada sobre aquests.  
4. Definició de les zones de domini restringit vinculades a les infraestructures existents (ferrocarril, col'lectors...), zona de domini públic, servitud i afecció o reserva, vinculades a aquests.  
5. Mesuraments parcials i el detall de les unitats d'obra, excloent-ne el quadro de preus unitari, el quadro de preus descompostos, el pressupost d'execució material (PEM), i el pressupost de licitació, determinacions estes a incloure en la proposició juridicoeconòmica.  
6. Estudi geotècnic d'identificació de sòls i mesures a prendre per a la capacitat portant requerida en cada cas, amb l'objecte d'obtindre les esplanades requerides E2 en calçades i E1 en voreres. En el cas de no presentar-se el dit estudi les esplanades s'aconseguiran amb capes de coronació de 50 centímetres, mínim, de sòl seleccionat i adequat, respectivament, i l'urbanitzador serà responsable de les circumstàncies d'origen geotècnic no previstes sorgides durant l'execució.  
7. Estudi de seguretat i salut, de les obres definides en el projecte d'urbanització.  
8. Derrocaments a efectuar (descripció, valoració i plans). Hauran de ser tinguts en compte en l'estudi de seguretat i salut com a tasca de risc, així com les seues corresponents mesures de prevenció. A més hauran d'incloure's en el projecte amb el suficient detall (pla en què s'indiquen les construccions a demolir, descripció en memòria, etc.) i no sols en el pressupost. Si no s'inclouen en el projecte d'urbanització hauria de presentar-se el corresponent projecte de derrocament i l'estudi de seguretat i salut específic.   
9. Estudi de control de qualitat per a l'execució de les obres d'urbanització. Es determinaran els assajos de control de qualitat a realitzar de cada unitat d'obra durant el procés constructiu i les proves de recepció específiques establides en la normativa reguladora, definint els criteris d'acceptació i rebuig de la prova.  
10. Estudi de mobilitat urbana, en què es definisquen els itineraris, tant de vianants com de trànsit rodat, estudiant els recorreguts dels transports públics i els transports alternatius (carril bici), que enllacen esta UE amb els barris ubicats en el seu entorn i amb el centre de la ciutat.   
11. Estudi de contaminació acústica i mesures correctores a prendre en cas necessari (barrera acústica) considerant l'estat en què es trobe la urbanització en el moment de l'execució del PAI i la futura ordenació.   
12. Programa de treballs, que inclourà el programa previst per a l'execució de l'obra urbanitzadora des del seu inici fins a la seua finalització, amb desglossament mensual referit a l'execució parcial de cada un dels capítols, conforme al termini proposat per a la seua execució.  
Base XI. Admissibilitat de variants  
No s'admetran variants, i no es consideraran com a tals i per tant resultaran admissibles, en tot cas, els mers retocs o ajustos de detall admesos excepcionalment en l'anterior base VI.  
Base XII. Preu de licitació i garantia provisional  
El preu cert de licitació, equivalent al total de càrregues de l'actuació, calculat de conformitat amb la base general de programació 11a, apartat 3, que té caràcter de màxim i que servix de base per a l'establiment de la garantia provisional, ascendix a la quantitat de 6.763.617,38 € (sis milions set-cents seixanta-tres mil sis-cents dèsset euros amb trenta-huit cèntims), IVA inclòs.  
Els que desitgen participar en el concurs de programació hauran de presentar resguard acreditatiu de la garantia provisional en els termes que preveu la base general 16a, apartat 1r, lletra D), per un import de 116.614,09 € (cent setze mil, sis-cents catorze euros, amb nou cèntims), equivalent al 2% del preu de licitació, IVA exclòs.  
Base XIII. Calendari de terminis de desenvolupament i execució del programa  
La proposta de calendari per al desenvolupament i execució del programa en les seues distintes fases haurà d'ajustar-se al que disposa la base general de programació 6a, apartat 2n, lletra c) (BOP núm. 37, de 13.02.2008), així com a les necessitats i objectius de la programació especificats en l'anterior base IV.  
Es fixen els següents terminis màxims:   
1. Fase administrativa prèvia:  
- Dos mesos, comptats des de la notificació a l'urbanitzador seleccionat de l'aprovació del programa, per a presentar davant de l'Ajuntament els textos refosos dels documents integrants de l'alternativa tècnica, amb les modificacions o correccions imposades en l'acord d'aprovació.  
- Dos mesos, comptats des de la notificació a l'urbanitzador seleccionat de la resolució per la qual es declare que els esmentats textos refosos s'ajusten a les exigències de l'acord d'aprovació, per a acreditar documentalment davant de l'Ajuntament la pràctica de les notificacions als propietaris de l'aprovació del programa i del seu dret a optar per modificar la modalitat de retribució prevista en aquest.  
- Quatre mesos, comptats des de la finalització del termini d'opció per la modalitat de retribució, per a sotmetre a informació pública el projecte de reparcel'lació.   
- Dos mesos, comptats des de la notificació a l'urbanitzador seleccionat de les modificacions o correccions a introduir en el projecte de reparcel'lació inicialment formulat, per a la presentació del text refós del projecte de reparcel'lació ajustat a les exigències dels informes emesos.  
2. Fase d'execució material de les obres d'urbanització:  
Les obres d'urbanització de la unitat d'execució hauran d'iniciar-se dins del mes següent a l'aprovació definitiva del projecte de reparcel'lació, se subscriurà a este efecte la corresponent acta de replantejament i es conclourà en el termini màxim de 20 mesos des del seu inici, acreditant-se la seua finalització per mitjà del certificat final d'obres expedit pel seu director facultatiu.   
3. Sol'licitud de les llicències d'edificació dels solars resultants:  
L'urbanitzador haurà de sol'licitar llicència per a l'edificació dels solars de la seua propietat en el termini màxim de sis mesos des de la recepció de les obres d'urbanització. La resta de propietaris haurà de fer-ho en el termini màxim de dos anys des de la dita data.  
L'incompliment, per causa imputable a l'urbanitzador, dels terminis i, si és el cas, dels pròrrogues que puguen concedir-se d'acord amb el que disposa la base general de programació 28a, apartat 2, comportaran l'aplicació de les penalitats establides en la base general de programació 29a (BOP núm. 37, de 13.02.2008).  
Base XIV. Legitimació per a formular proposta de programa. Solvència econòmica i financera, tècnica i professional  
Quant a la legitimació per a formular propostes de programa, caldrà ajustar-se al que disposa la base general de programació 8a (BOP núm. 37, de 13.02.2008).  
Pel que es referix a la documentació acreditativa de la capacitat i personalitat jurídica del concursant, compliment dels criteris de solvència econòmica i financera, tècnica i professional, i la resta de requisits exigibles per a contractar amb l'administració, regirà el que preveu la base general de programació 16a, apartat 1r (BOP núm. 37, de 13.02.2008).  
Base XV. Termini i lloc per a presentació de proposicions  
La presentació de les proposicions pels interessats a participar en el concurs de programació s'ajustarà al que disposa la base general de programació 15a (BOP núm. 37, de 13.02.2008), amb les especialitats següents:  
1. Termini de presentació: les proposicions es presentaran en el termini màxim de tres mesos, comptats a partir de la data d'enviament de l'anunci de concurs al Diari Oficial de la Unió Europea, data que es farà constar en tots els anuncis de licitació.  
2. Lloc de presentació: les proposicions es presentaran en les dependències de la Secció de Programes d'Actuació Integrada, síties a la planta quarta de l'edifici consistorial de l'avinguda d'Aragó, núm. 35.  
Base XVI. Documentació integrant de les proposicions  
Les proposicions dels interessats a participar en el concurs de programació es presentaran en els següents tres sobres diferents, comprensius cada un d'ells de la documentació indicada en la base general de programació 16a (BOP núm. 37, de 13.02.2008):  
1r) Sobre B: documentació administrativa:  
En ell haurà d'incloure's la documentació especificada en la base general de programació 16a (BOP núm. 37, de 13.02.2008). Es presentarà en sobre tancat, en l'anvers del qual s'escriurà: «Sobre B: documentació administrativa per a prendre part en el concurs per a la programació, per gestió indirecta, de la unitat d'execució PRI A.5-2 Camí Reial de València».  
2n) Sobre A: alternativa tècnica:  
En ell haurà d'incloure's la memòria de programa, amb el contingut especificat en la base general de programació 6a, apartat 2n (BOP núm. 37, de 13.02.2008), que es presentarà en sobre tancat, en l'anvers del qual s'escriurà «Sobre A: alternativa tècnica per a prendre part en el concurs per a la programació, per gestió indirecta, de la unitat d'execució PRI A.5-2 Camí Reial de València».  
Al dit sobre s'adjuntarà, amb el caràcter de documentació oberta o a la vista, la documentació tècnica a què es referixen la base general de programació 6a, apartat 1r (BOP núm. 37, de 13.02.2008) i les presents bases particulars, prèviament exposada al públic per l'aspirant a urbanitzador pels seus propis mitjans, per mitjà de sengles anuncis publicats en el Diari Oficial de la Comunitat Valenciana i en un diari d'àmplia difusió a la localitat.  
3r) Sobre P: proposició juridicoeconòmica:  
Comprendrà la proposició juridicoeconòmica, amb el contingut mínim especificat en la base general de programació 7a (BOP núm. 37, de 13.02.2008), que es presentarà en sobre tancat, en l'anvers del qual s'escriurà «Sobre P: proposició juridicoeconòmica per a prendre part en el concurs per a la programació, per gestió indirecta, de la unitat d'execució PRI A.5-2 Camí Reial de València.  
 Dels pressupostos d'urbanització a incloure en la proposició economicofinancera es presentaran tres còpies en suport paper, acompanyades d'una altra còpia en suport informàtic (versió Presto 8.82 o compatible).  
Base XVII. Model de proposició  
El model de proposició, que s'inclourà en el sobre P, datat i firmat pel proponent, on es formularan totes les quantitats en euros i IVA exclòs, i expressades en lletra i número, serà el següent:  
Model de proposició  
(Nom i cognoms)..., amb DNI (o, si és el cas, el document que actue en representació seua), domiciliat a l'efecte de notificacions a..., en el seu propi nom/o actuant en nom de..., havent tingut coneixement de l'anunci de concurs de programació per a l'adjudicació, per gestió indirecta, del Programa d'Actuació Integrada de la Unitat d'Execució Única PRI A.5-2 Camí Reial de València,  
Manifesta:  
Que acceptant incondicionalment la totalitat de les clàusules contingudes en les bases generals i particulars de programació, sense cap excepció, s'obliga, per al supòsit de resultar seleccionat urbanitzador, al compliment del dit contracte d'acord amb la següent oferta econòmica:  
1. Pressupost de licitació (PEC): ...  
2. Cost de projectes (CP): ...  
3. Gastos de gestió de l'urbanitzador (GG):   
4. Benefici empresarial de l'urbanitzador (BE): ...  
5. Total càrregues d'urbanització (CU): ...  
Data i firma del proponent.  
(Totes les quantitats aniran quantificades en euros i expressades en lletra i número).  
Base XVIII. Criteris d'adjudicació  
Tenint en compte les característiques de la unitat d'execució objecte de programació, i de conformitat amb el que preveuen els articles 135 de la LUV i 312 i següents ROGTU, s'identifiquen a continuació els criteris objectius que seran objecte de valoració a l'efecte de l'adjudicació del programa, per orde decreixent d'importància, incloent la seua ponderació així com la documentació susceptible de valoració a estos efectes.  
Atés que l'àmbit a programar compta ja amb ordenació detallada, la puntuació de l'alternativa tècnica representarà en el present programa d'actuació integrada un 50% de la valoració (50 punts sobre 100 possibles), mentre que la proposició juridicoeconòmica representarà un altre 50% d'aquesta (50 punts sobre 100 possibles).  
1. Criteris de puntuació de l'alternativa tècnica:  
A) La connexió adequada de les obres d'urbanització en el seu entorn.  
Puntuació: de 0-15.  
Document susceptible de valoració: projecte d'urbanització.  
B) La qualitat tècnica de les solucions i dels materials proposats per a la urbanització.  
Puntuació: de 0-15.  
Document susceptible de valoració: projecte d'urbanització.  
C) El nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador sobre el mínim fixat pel planejament.  
Puntuació: de 0-7.  
Document susceptible de valoració: memòria de programa.  
D) La inversió en programes de restauració paisatgística o d'imatge urbana dins de l'àmbit del programa, com a objectius complementaris d'aquest, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge.  
Puntuació: de 0-3.  
Document susceptible de valoració: memòria de programa.  
E) Termini d'execució del programa d'actuació integrada.  
Puntuació: de 0-2.  
Document susceptible de valoració: memòria de programa.  
F) Compromís d'edificació simultània a l'edificació dels solars resultants de l'actuació per damunt d'un mínim legalment exigible.  
Puntuació: de 0-2.  
Document susceptible de valoració: memòria de programa.  
G) Compromisos addicionals assumits voluntàriament i a càrrec seu per l'urbanitzador.  
Puntuació: de 0-4.  
Document susceptible de valoració: memòria de programa.  
H) Mitjans per al control de cada un de les prestacions que constituïxen l'objecte del programa.  
Puntuació: de 0-2.  
Document susceptible de valoració: memòria de programa.  
La puntuació mínima que haurà de superar en el seu conjunt l'alternativa tècnica per a poder ser valorada la corresponent proposició juridicoeconòmica que la desenvolupe és de 25 punts.  
2. Criteris de puntuació de la proposició juridicoeconòmica.  
A) El menor import de les càrregues d'urbanització integrants del tipus de licitació, expressats en euros per metre quadrat d'edificabilitat.   
Puntuació: de 0-17.  
Document susceptible de valoració: proposició economicofinancera.  
B) La major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa.   
Puntuació: de 0-18.  
Document susceptible de valoració: proposició economicofinancera.  
C) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per reparcel'lació forçosa com a retribució a compte de tercers amb els que no tinga contracte suficient.  
Puntuació: de 0-10.  
Document susceptible de valoració: proposició economicofinancera.  
D) Compromisos financers per a l'execució de les obligacions complementàries assumides a costa seua per l'urbanitzador.  
Puntuació: de 0-5.  
Document susceptible de valoració: proposició economicofinancera.  
Base XIX. Mesa de programació  
De conformitat amb el que disposa la base general de programació 19a (BOP núm. 37, de 13.02.2008), la mesa de programació serà presidida per l'alcalde o alcaldessa de la corporació, qui podrà delegar l'exercici de la presidència en el regidor delegat d'Urbanisme i Habitatge, i formaran part d'aquesta, com a vocals, els següents funcionaris, en qualitat de titulars:  
- Pedro García Rabasa, que assumirà simultàniament les funcions de secretari de la mesa de programació, i podrà delegar la dita funció en qualsevol altre funcionari integrant d'aaquesta  
- Ramón Brull Mandingorra   
- José Vicente Sánchez-Tarazaga Marcelino  
- Florentina Pedrero Gil   
Formaran part de la mesa de programació, en qualitat de suplents, els funcionaris següents:  
- Manuel Latorre Hernández, que assumirà simultàniament les funcions de secretari de la mesa de programació, i podrà delegar la dita funció en qualsevol altre funcionari integrant d'aquesta i adscrit al servei competent en matèria de programació.  
- Vicente Zaragozá Bolinches  
- Francisco Javier Moner González   
- Francisco J. Raga López  
Base XX. Garantia definitiva  
L'import de la garantia definitiva serà del 10% de les càrregues d'urbanització del programa (CU) fixades en l'acord d'aprovació i adjudicació d'aquest, exclosa l'estimació preliminar de les indemnitzacions i la resta de gastos variables a què es referix l'article 308 del ROGTU.  
D'acord amb la base general de programació 24a, apartat 7 (BOP núm. 37, de 13.02.2008), haurà de constituir-se la garantia definitiva per un import del 20% de les càrregues d'urbanització del programa en el supòsit d'adjudicació a un licitador la proposició del qual haguera estat sotmesa inicialment a presumpció de temeritat.  
L'urbanitzador seleccionat haurà de depositar la garantia definitiva en la caixa de la corporació en el termini i forma que s'assenyala en l'esmentada base general de programació 24a, i acreditar la seua constitució davant de la Secció de Programes d'Actuació Integrada.  
Base XXI. Dictamen del Consell Superior de Territori i Urbanisme  
De conformitat amb el que preveu l'article 286.1.c) del ROGTU, en relació amb l'article 136.4 de la LUV, es fa constar que no serà exigible el dictamen del Consell Superior de Territori i Urbanisme.  
Base XXII. Prerrogatives de l'Ajuntament de València  
Vegeu el que disposa la base general de programació 4a (BOP núm. 37, de 13.02.2008).  
Base XXIII. Jurisdicció competent  
És competent l'orde jurisdiccional contenciós administratiu per a conéixer les qüestions que puguen suscitar-se en la preparació, execució i resolució del contracte administratiu especial entre l'Ajuntament de València i l'urbanitzador seleccionat en pública concurrència.